KLASA: 112-01/18-02/0004

URBROJ: 2137/01-04-01/2-18-1

Koprivnica, 10.01.2018.

**OBAVIJEST I UPUTE KANDIDATIMA**

U Narodnim novinama broj 3/218 od 10.01.2018. godine, objavljen je javni natječaj za imenovanje na neodređeno vrijeme pročelnika u Upravnim tijelima Grada Koprivnice i to kako slijedi:

1. **Pročelnik Službe ureda gradonačelnika**
2. **Pročelnik Upravnog odjela za poslove Gradskog vijeća i opće poslove**
3. **Pročelnik Upravnog odjela za financije, gospodarstvo i europske poslove**
4. **Pročelnik Upravnog odjela za društvene djelatnosti**
5. **Pročelnik Upravnog odjela za prostorno uređenje**
6. **Pročelnik Upravnog odjela za izgradnju grada, upravljanje nekretninama i komunalno gospodarstvo**
7. **Pročelnik – rukovoditelj unutarnje revizije u Službi Jedinici za unutarnju reviziju**

Prijave na natječaj podnose se zaključno sa 18.01.2018. godine**.**

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta pod rednim brojem 1.**

* Upravlja radom Službe, organizira i koordinira obavljanje poslova iz nadležnosti Službe, prema potrebi savjetuje službenike o načinu rješavanja radnih zadataka, daje smjernice pri rješavanju najsloženijih i strateški važnih pitanja, prati stanje iz djelokruga rada Službe te predlaže odgovarajuće mjere za unapređenje rada
* Organizira i koordinira obavljanje poslova za potrebe gradonačelnika i zamjenika gradonačelnika, te poslove iz djelokruga suradnje i kontakata gradonačelnika i zamjenika gradonačelnika s državnim i drugim tijelima i institucijama, tijelima i institucijama, ustanovama, trgovačkim društvima, medijima, mjesnim odborima i građanima
* Nadzire i koordinira organizaciju protokola te službenih sastanaka gradonačelnika i zamjenika gradonačelnika
* Nadzire i koordinira organizaciju manifestacija i raznih događanja iz nadležnosti grada
* Sudjeluje u izradi prijedloga općih i pojedinačnih akata iz djelokruga rada Službe koje donosi gradonačelnik te rješava u prvom stupnju o prijmu u službu i drugim pravima i obvezama službenika u Službi koja proizlaze iz službe
* Obavlja i druge poslove po nalogu gradonačelnika

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Zakon o proračunu („Narodne novine“ broj [87/08](http://www.zakon.hr/cms.htm?id=210)., [136/12](http://www.zakon.hr/cms.htm?id=211)., [15/15](http://www.zakon.hr/cms.htm?id=4582).)
* Zakon o fiskalnoj odgovornosti („Narodne novine“ broj 139/10. i 19/14.)
* Zakon o medijima („Narodne novine“ broj 59/04., 84/11. i 81/13.)
* Zakon o elektroničkim medijima („Narodne novine“ broj 153/9., 84/11., 94/13. i 136/13.)
* Zakon o pravu na pristup informacijama („Narodne novine“ broj 25/13. i 85/15.)

**Opis poslova radnog mjesta pod rednim brojem 2.**

* Upravlja radom Odjela, organizira i koordinira obavljanje poslova iz nadležnosti Odjela, prema potrebi savjetuje službenike o načinu rješavanja radnih zadataka, daje smjernice pri rješavanju najsloženijih i strateški važnih pitanja, prati stanje iz djelokruga rada Odjela te predlaže odgovarajuće mjere za unapređenje rada
* Prati zakone i podzakonske propise iz nadležnosti Odjela te priprema i sudjeluje u izradi prijedloga općih i pojedinačnih akata iz djelokruga rada odjela koje donosi Gradsko vijeće ili gradonačelnik
* Organizira i koordinira obavljanje poslova vezano uz sazivanje i pripremu sjednica Gradskog vijeća i radnih tijela Gradskog vijeća, pruža stručnu pomoć vijećnicima Gradskog vijeća i članovima radnih tijela Gradskog vijeća iz nadležnosti Odjela
* Rješava u prvom stupnju o prijmu u službu te o pravima po osnovi obavljanja dužnosti gradonačelnika i zamjenika gradonačelnika
* Obavlja i druge poslove po nalogu gradonačelnika

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Poslovnik Gradskog vijeća („Glasnik Grada Koprivnice“ broj 4/09., 1/12. i 3/13. – pročišćeni tekst)
* Zakon o lokalnoj i područnoj (regionalnoj) samoupravi („Narodne novine“ broj 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12. i 19/13. – pročišćeni tekst, 137/15. i 123/17.)
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08. i 61/11.)
* Zakon o lokalnim izborima („Narodne novine“ broj 144/12. i 121/16.)
* Zakon o financiranju političkih aktivnosti i izborne promidžbe („Narodne novine“ broj 24/11., 61/11., 27/13., 2/14., 6/16. i 70/17.

**Opis poslova radnog mjesta pod rednim brojem 3.**

* Upravlja radom Odjela, organizira i koordinira obavljanje poslova iz nadležnosti Odjela, prema potrebi savjetuje službenike o načinu rješavanja radnih zadataka, daje smjernice pri rješavanju najsloženijih i strateški važnih pitanja, prati stanje iz djelokruga rada Odjela te predlaže odgovarajuće mjere za unapređenje rada
* Obavlja najsloženije poslove vezane uz razvoj i poticanje poduzetništva i ostale poslove iz područja gospodarstva
* Vodi i koordinira izradu Proračuna Grada Koprivnice, njegove izmjene i dopune, Polugodišnji, Godišnji izvještaj o izvršenju Proračuna te prati izvršenje Proračuna
* Osigurava obavljanje stručnih poslova za potrebe gradonačelnika i Gradskog vijeća te surađuje sa državnim i drugim tijelima
* Rješava u prvom stupnju o prijmu u službu i drugim pravima i obvezama službenika i namještenika u Odjelu koja proizlaze po osnovi rada te u upravnim stvarima iz područja gradskih poreza
* Obavlja i ostale poslove po nalogu gradonačelnika

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Zakon o proračunu („Narodne novine“ broj [87/08](http://www.zakon.hr/cms.htm?id=210)., [136/12](http://www.zakon.hr/cms.htm?id=211)., [15/15](http://www.zakon.hr/cms.htm?id=4582).)
* Zakon o financiranju jedinica lokalne i područne (regionalne) samouprave („Narodne novine“ broj 117/93., 69/97., 33/00., 73/00., 127/00., 59/01., 107/01., 117/01., 150/02., 147/03., 132/06., 26/07., 73/08., 25/12., 147/14., 100/15., 115/16. i 127/17.)
* Zakon o sustavu unutarnjih kontrola u javnom sektoru („Narodne novine“ broj 78/15.)
* Uredba o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja („Narodne novine“ broj 52/13. i 94/14.)

**Opis poslova radnog mjesta pod rednim brojem 4.**

* Upravlja radom Odjela, organizira i koordinira obavljanje poslova iz nadležnosti Odjela, prema potrebi savjetuje službenike o načinu rješavanja radnih zadataka, daje smjernice pri rješavanju najsloženijih i strateški važnih pitanja, prati stanje iz djelokruga rada Odjela te predlaže odgovarajuće mjere za unapređenje rada
* Obavlja najsloženije poslove iz djelokruga rada odjela, prati stanja u područjima društvenih djelatnosti osobito u pogledu izvršenja zakona i drugih propisa
* Osigurava obavljanje stručnih poslova za potrebe gradonačelnika i Gradskog vijeća te sudjeluje u izradi općih i pojedinačnih akata koje donosi gradonačelnik ili Gradsko vijeće iz nadležnosti Odjela
* Planira proračunska sredstva u području društvenih djelatnosti i prati njihovo izvršenje
* Surađuje s ustanovama kojima je Grad osnivač, udrugama, agencijama te svim ostalim korisnicima proračuna Grada kao i državnim tijelima, jedinicama lokalne i područne (regionalne) samouprave i drugim pravnim osobama
* Rješava u prvom stupnju o prijmu u službu i drugim pravima i obvezama službenika u odjelu koja proizlaze po osnovi rada te iz područja ostvarivanja prava na pomoć za opremu novorođenog djeteta
* Obavlja i druge poslove po nalogu gradonačelnika

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Zakon o ustanovama („Narodne novine“ broj 76/93., 29/97., 47/99. i 35/08.)
* Zakon o odgoju i obrazovanjuu osnovnoj i srednjojškoli („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17.)
* Zakon o predškolskom odgoju i obrazovanju („Narodne novine“ broj 10/97., 107/07. i 94/13.)
* Zakon o socijalnoj skrbi („Narodne novine“ broj 157/13., 152/14., 99/15., 52/16., 16/17. i 130/17.)
* Zakon o udrugama („Narodne novine“ broj 74/14. i 70/17.)

**Opis poslova radnog mjesta pod rednim brojem 5.**

* Upravlja radom Odjela, organizira i koordinira obavljanje poslova iz nadležnosti Odjela, prema potrebi savjetuje službenike o načinu rješavanja radnih zadataka, daje smjernice pri rješavanju najsloženijih i strateški važnih pitanja, prati stanje iz djelokruga rada Odjela te predlaže odgovarajuće mjere za unapređenje rada
* Rješava ili sudjeluje u rješavanju najsloženijih poslova iz djelokruga rada Odjela
* Sudjeluje u poslovima vezanim uz pri0premu i provedbu gradskih projekata i koncepata
* Osigurava obavljanje stručnih poslova za potrebe gradonačelnika i Gradskog vijeća te surađuje sa državnim i drugim tijelima
* Rukovodi, koordinira i sudjeluje u izradi godišnjih i drugih planskih dokumenata i akata iz djelokruga Odjela
* Rukovodi, koordinira i sudjeluje u poslovima vezanim uz izradu dokumenata prostornog uređenja i prati provedbu dokumenata prostornog uređenja
* Rješava u prvom stupnju o prijmu u službu i drugim pravima i obvezana službenika i namještenika u Odjelu koja proizlaze po osnovi rada
* Obavlja i druge poslove po nalogu gradonačelnika

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Zakon o prostornom uređenju („Narodne novine“ broj 153/13. i 65/17.)
* Zakon o postupanju s nezakonito izgrađenim zgradama („Narodne novine“ broj 86/12., 143/13. i 65/17.)
* Zakon o gradnji („Narodne novine“ broj 153/13. i 20/17.)
* Pravilnik o jednostavnim i drugim građevinama i radovima („Narodne novine“ broj 112/17.)
* Pravilnik o obveznom sadržaju i opremanju projekata građevina („Narodne novine“ broj 64/14., 41/15., 105/15., 61/16. i 20/17.)

**Opis poslova radnog mjesta pod rednim brojem 6.**

* Upravlja radom Odjela, organizira i koordinira obavljanje poslova iz nadležnosti Odjela, prema potrebi savjetuje službenike o načinu rješavanja radnih zadataka, daje smjernice pri rješavanju najsloženijih i strateški važnih pitanja, prati stanje iz djelokruga rada Odjela te predlaže odgovarajuće mjere za unapređenje rada
* Osigurava obavljanje stručnih poslova za potrebe gradonačelnika i Gradskog vijeća te surađuje sa državnim i drugim tijelima
* Rješava ili sudjeluje u rješavanju najsloženijih poslova iz djelokruga rada Odjela
* Rukovodi, koordinira i sudjeluje u izradi godišnjih i drugih planskih dokumenata, programa, projekata i akata iz djelokruga rada Odjela
* Sudjeluje u poslovima vezanim uz pripremu i provedbu gradskih projekata unutar državnih i EU programa i projekate te provedbu dugoročnih i strateških gradskih projekata i koncepata
* Rješava u prvom stupnju o prijmu u službu i drugim pravima i obvezana službenika i namještenika u Odjelu koja proizlaze po osnovi rada
* Obavlja i druge poslove po nalogu gradonačelnika

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Zakon o komunalnom gospodarstvu („Narodne novine“ broj 36/95., 70/97., 128/99., 57/00., 129/00., 59/01., 150/02., 26/03. – pročišćeni tekst, 82/04., 178/04., 38/09., 79/09., 49/11., 144/12. i 147/14.)
* Zakon o cestama („Narodne novine“ broj 84/11., 18/13., 22/13. i 54/13.)
* Zakon o gradnji („Narodne novine“ broj 153/13. i 20/17.)
* Zakon o procjeni vrijednosti nekretnina („Narodne novine“ broj 78/15.)
* Zakon o zaštiti okoliša („Narodne novine“ broj 80/13., 153/13. i 78/15.)

**Opis poslova radnog mjesta pod rednim brojem 7.**

* Upravlja i razvija funkciju unutarnje revizije, osiguravajući profesionalnu, tehničku te upravljačku podršku koja proizlazi iz Međunarodnih standarda
* Razvija viziju i strategiju Službe-Jedinice za unutarnju reviziju zajedno sa višim rukovodstvom korisnika proračuna
* Obavlja poslove sveukupnog upravljanja Službom-Jedinicom za unutarnju reviziju, uključujući upravljanje proračunom te osiguranje pravilnosti i prikladnosti izdataka za razumno i ekonomično upravljanje Službom-Jedinicom za unutarnju reviziju te upravljanje ljudskim resursima Službe-Jedinice za unutarnju reviziju uključujući izobrazbu i kontinuirano stručno usavršavanje unutarnjih revizora
* Izrađuje strateške i godišnje planove Službe-Jedinice za unutarnju reviziju, zajedno sa višim rukovodstvom korisnika proračuna na temelju procjene rizika te prati tijek realizacije istih
* Provodi unutarnje revizije u Upravnim tijelima Grada, te kod proračunskih korisnika kojima je Grad osnivač a vezano za namjensko trošenje proračunskih sredstava
* Upozorava na nepravilnosti i neusklađenosti sa zakonima i podzakonskim propisima te daje preporuke za njihovo otklanjanje i unapređenje poslovanja, vodi brigu o provedbi Preporuka/naloga koji je Služba-Jedinica za unutarnju reviziju dobila od tijela/institucija koje obavljaju vanjsku reviziju funkcije unutarnje revizije
* Sudjeluje u pripremi i potpisivanju povelje unutarnjih revizora
* Donosi postupke/procedure za provođenje aktivnosti unutarnje revizije, temeljem Priručnika za unutarnje revizore koje je izdala Središnja harmonizacijska jedinica Ministarstva financija te temeljem ostale važeće regulative, donosi i održava Program osiguranja kvalitete i unapređenja na temelju predloška koji je pripremila Središnja harmonizacijska jedinica Ministarstva financija

***Pravni i drugi izvori za pripremanje kandidata za testiranje***

* Statut Grada Koprivnice („Glasnik Grada Koprivnice“ broj 4/09., 1/12., 1/13. i 3/13).
* Zakon o proračunu („Narodne novine“ broj [87/08](http://www.zakon.hr/cms.htm?id=210)., [136/12](http://www.zakon.hr/cms.htm?id=211)., [15/15](http://www.zakon.hr/cms.htm?id=4582).)
* Zakon o sustavu unutarnjih kontrola u javnom sektoru („Narodne novine“ broj 78/15.)
* Pravilnik o unutarnjoj reviziji u javnom sektoru („Narodne novine“ broj 42/16.)
* Kodeks strukovne etike unutarnjih revizora u javnom sektoru („Narodne novine“ broj 42/16.)

Podaci o plaći

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Odlukom o koeficijentima za obračun plaće službenika i namještenika u Upravnim tijelima Grada Koprivnice („Glasnik Grada Koprivnice“ broj 4/10., 1/12., 2/12., 4/13. i 1/16.) za radna mjesto pročelnika u Upravnim tijelima Grada Koprivnice propisan je koeficijent 3,55 dok je osnovica utvrđena Odlukom gradonačelnika i iznosi 4.400,00 kuna (bruto).

Način obavljanja prethodne provjere znanja i sposobnosti kandidata

Za kandidate prijavljene na natječaj koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Smatra se da je kandidat, koji nije pristupio prethodnoj provjeri znanja i sposobnosti, povukao

prijavu na natječaj.

Intervju će biti proveden samo s kandidatima koji su ostvarili najmanje 50% bodova iz

područja provjere znanja i sposobnosti na provedenom pisanom testiranju.

Postupak testiranja i intervjua provest će Povjerenstvo za provedbu natječaja. O rezultatima testiranja i vremenu održavanja intervjua kandidati će biti obaviješteni.

Povjerenstvo kroz razgovor sa kandidatima prilikom intervjua utvrđuje interese, profesionalne

ciljeve i motivaciju kandidata za rad na navedenom radnom mjestu.

Nakon provedenog testiranja i razgovora (intervjua), Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

Postupak testiranja

Na testiranje je potrebno donijeti osobnu iskaznicu ili drugu ispravu na kojoj se nalazi

fotografija, sa kojom se dokazuje identitet osobe.

Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat koji nije pristupio testiranju povukao prijavu na natječaj.

Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja, dok se provjerom znanja rada na računalu smatra samostalan rad na računalu prilikom pisanog testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju

kandidata.

Poziv za testiranje bit će objavljen najmanje 5 dana prije testiranja na web stranici (www.koprivnica.hr) i oglasnoj ploči Grada Koprivnice, Zrinski trg 1.

Ostale upute.

Podnositelji prijava dužni su u prijavi priložiti sve priloge i podatke naznačene u natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u natječaju. Podnositelji koji ostvaruju pravo prednosti prilikom zapošljavanja prema posebnom propisu dužni su u prijavi pozvati se na to pravo i priložiti potrebne dokaze radi ostvarivanja prava prednosti pri zapošljavanju pod jednakim uvjetima u odnosu na ostale kandidate.

Nadalje, prijave kandidata koji ne ispunjavaju sve formalne uvijete za prijam u službu navedene u natječaju (npr. stupanj obrazovanja, propisana struka, broj godina radnog staža u struci) ne upućuju se u dalji postupak provjere znanja i sposobnosti i o tome će se podnositelj prijave obavijestiti pisanim putem.

Grad Koprivnica

Povjerenstvo za provedbu natječaja